wickkiey/tamil-wikipedia-chunked huggingface dataset:
# பிலிப்பைன்சில் சுற்றுச்சூழல் பிரச்சினைகள்

## பருவநிலை மாற்றம்

### சுற்றுச்சூழல் பாதுகாப்பு

தற்போது, பிலிப்பைன்ஸின் சுற்றுச்சூழல் மற்றும் இயற்கை வளங்களுக்கானத் நுரை சட்டவிரோத நுழைவுகளைக் கண்டுபிடிப்பதில் மும்முரமாக ஈடுபட்டுள்ளதுடன், இன்னும் மாசுபடாத மீதமுள்ள பல நதிகளின் தரத்தைப் பாதுகாக்கும் திட்டங்களுக்கும் முன்னுரிமை அளித்து வருகிறது.
# பாப்சி சித்வா

**பாப்சி சித்வா** (*Bapsi Sidhwa*, 11 ஆகத்து 1938 – 25 திசம்பர் 2024) குசராத்து பார்சி வம்சாவளியைச் சேர்ந்த ஒரு அமெரிக்க-பாகிஸ்தான் புதின எழுத்தாளர் ஆவார். இவர் ஆங்கிலத்தில் படைப்புகளை வெளியிட்டவர். அமெரிக்காவில் வசித்தவர்.  
இந்தோ-கனேடிய திரைப்படத் தயாரிப்பாளர் தீபா மேத்தாவுடன் இணைந்து பணியாற்றியதன் மூலம் அவர் பரவலாக அறியப்படுகிறார். சித்வா 1991 ஆம் ஆண்டு *ஐஸ் கேண்டி மேன் மற்றும் வாட்டர்: எ நாவல் ஆகிய இரண்டு புதினங்களையும் எழுதி வெளியிட்டார். இவரின் இரண்டாவது நாவலான வாட்டர்: எ நாவல் புதினம் 2005 ஆம் ஆண்டில்* மேத்தா அவர்கள் இயக்கிய நீர் திரைப்படத்தினை அடிப்படையாகக் கொண்டது. சிந்துவாவின் வாழ்க்கையினை அடிப்படையாகக் கொண்டு பாப்சி:சைலன்செஸ் ஆஃப் மை லைஃப் எனும் ஆவணப் படத்தினை தயாரிக்கும் பணிகள் தற்போது நடைபெற்று வருகிறது. 2021 ஆம் ஆண்டில் இது வெளியாகலாம் எனத் தெரிவிக்கப்பட்டுள்ளது.
# பாப்சி சித்வா

## பின்னணி

சித்வா குஜராத்தி பார்சி செராட்டிய நெறி பெற்றோர்களுக்கு மகளாகப் பிறந்தார். இவர் கராச்சியில் வசித்து வந்தார். பின்னர் குடும்பத்துடன் லாகூருக்குச் சென்றார். 1957 ஆம் ஆண்டில் லாகூரில் உள்ள கின்னார்ட் மகளிர் கல்லூரியில் தனது பி.ஏ. பட்டத்தினைப் பெற்றார்.  
தனது 19 வது வயதில் திருமணம் செய்து மும்பை சென்றார் . பின்பு விவாகரத்து பெற்று லாகூரில் செராட்டிய நெறியரான நோசிர் என்பவரை லகூரில் மறுமணம் செய்தார். இவர் எழுத்தாளரக தனது வாழ்க்கையினைத் துவங்குவதற்கு முன்பாக இவருக்கு மூன்ரு குழந்தைகள் இருந்தனர். அவரது குழந்தைகளில் ஒருவரான மொஹூர் சித்வா, அரிசோனாவில் மாநில பிரதிநிதியின் வேட்பாளர் ஆவார்.
# பாப்சி சித்வா

## போதனை

இவர் ஹூஸ்டன் பல்கலைக்கழகம், ரைஸ் பல்கலைக்கழகம், கொலம்பியா பல்கலைக்கழகம், மவுண்ட் ஹோலியோக் கல்லூரி மற்றும் பிராண்டீஸ் பல்கலைக்கழகத்தில் ஆகிய கல்லூரிகளில் கற்பித்தல் பணிகளை மேற்கொண்டுள்ளார்..
# பாப்சி சித்வா

## விருதுகள்

1986 ஆம் ஆன்டில் ராட்க்ளிஃப் / ஹார்வர்டில் பன்டிங் பெல்லோஷிப் பெற்றார். 1991 ஆம் ஆண்டில் இத்தாலியின் பெல்லாஜியோவில் உள்ள ராக்ஃபெல்லர் அறக்கட்டளை மையத்தினைப் பார்வையிடும் வாய்ப்பினைப் பெற்றார். 1991 ஆம் அண்டில் கலைகளில் மிக உயரிய விருதான சீதாரா-இ-இம்தியாஸ் விருதினைப் பெற்றார். 1994 ஆம் ஆண்டில் லிலா வாலஸ்-ரீடர்ஸ் டைஜஸ்ட் ரைட்டர்ஸ் விருதினையும், 2007 ஆம் ஆண்டில் வெளியுறவு ஆசிரியர்களுக்கான ப்ரெமியோ விருதும் பெற்றார். இவர் நீர் எனும் நூலினை எழுதியதற்காக இந்த விருதினைப் பெற்றார். 2000 ஆம் ஆண்டில் ஜோராஸ்ட்ரியன் ஹால் ஆஃப் ஃபேமில் இடம்பெற்றார்.
# பாப்சி சித்வா

## படைப்புகள்

*2013 ஆம் ஆண்டில் அவர்களின் காதல் மொழி : ரீடிங்ஸ் லாகூர், 2012 ஆம் ஆண்டில் ஜங்கிள் வாலா சாஹிப்* இது உருது மொழியில் இவர் மொழிபெயர்த்தார். 2006 இல் *சின் அண்ட் ஸ்ப்ளெண்டர் நகரம்* லாகூர் பற்றியது.2006 ஆம் ஆண்டில் *வாட்டர்: எ நாவல் 2001 இல் பாப்சி சித்வா ஆம்னிபஸ், 1991 இல் கிராக்கிங் இந்தியா ஆகிய நூலகளை எழுதினார்.*
# ஆகா கான் பள்ளி, டாக்கா

**ஆகா கான் பள்ளி, டாக்கா**, ஒரு ஆங்கில நடுத்தர பள்ளி ஆகும். இது பங்களாதேஷின் டாக்காவில் உள்ள உத்தரா தானா பகுதியில் உள்ளது. இப்பள்ளி, ஆகா கான் மேம்பாட்டு வலையமைப்பு (ஏ.கே.டி.என்) மற்றும் பங்களாதேஷின் ஆகா கான் கல்வி சேவை (ஏ.கே.இ.எஸ், பி).போன்றவற்றின் கீழ் செயல்படுகிறது. இது 1988 ஆம் ஆண்டில் நிறுவப்பட்ட பங்களாதேஷின் ஆரம்பகால தனியார் ஆங்கில நடுத்தர பள்ளிகளில் ஒன்றாகும். இது, டாக்காவின் சித்தேஷ்வரியில் உள்ள ஒரு சிறிய வளாகத்தில் தொடங்கப்பட்டது.
# ஆகா கான் பள்ளி, டாக்கா

## வரலாறு

ஆகா கான் பள்ளி, டாக்கா 1988 ஆம் ஆண்டில், பங்களாதேஷின் ஆகா கான் கல்வி சேவையின் ஒரு நிறுவனமான இஸ்மாயிலி தாரிகா மற்றும் மத கல்வி வாரியத்தின் (ஐ.டி.ஆர்.இ.பி.) நூலகத்தில் உருவாக்கப்பட்டது. தற்போதைய அமைப்பின் அடித்தளங்களை சர் சுல்தான் முகமது ஷா, மூன்றாம் ஆகா கான் போன்றவர்கள் அமைத்துள்ளனர். 20 ஆம் நூற்றாண்டின் முதல் பாதியில் 200 க்கும் மேற்பட்ட பள்ளிகள் இவர்களின் வழிகாட்டுதலுடன் நிறுவப்பட்டன. அவற்றில் முதலாவது 1905 ஆம் ஆண்டில் சான்சிபார், பாகிஸ்தானில் குவாடூர் மற்றும் இந்தியாவில் முந்திரா போன்ற இடங்களில் நிறுவப்பட்டவை ஆகும்.
# ஆகா கான் பள்ளி, டாக்கா

## விளக்கம்

2013 ஆம் ஆண்டு நிலவரப்படி, இப்பள்ளியில் 1,222 மாணவர்களும் மற்றும் 118 ஆசிரியர்களும் உள்ளனர். இப் பள்ளியில் மழலையர் வகுப்பு முதல் மேல்நிலை வகுப்பு வரையிலான மாணவர் சேர்க்கை நடைபெறுகிறது. இங்கு பிரித்தானிய தேசிய பாடத்திட்டத்தைத் தொடர்ந்து, ஐ.ஜி.சி.எஸ்.இ மற்றும் ஜி.சி.இ.மேம்பட்ட நிலை பாடத்திட்டம் மாணவர்களுக்கு பயிற்றுவிக்கப்படுகிறது.  
பஹ்மிதா சவுத்ரி மேல்நிலைப் பள்ளியின் தலைவராகவும், சத்திலா ரேசா நடுநிலைப் பள்ளித் தலைவராகவும் பணியாற்றி வருகின்றனர். இந்த கல்வி வாரியத்தின் தலைவர் திரு. சுலைமான் அஜனி ஆவார். இப் பள்ளி ஆண்டு நிகழ்வுகள், செயல்பாடுகள் மற்றும் இசை நிகழ்ச்சிகளை ஏற்பாடு செய்கிறது. ஆண்டுதோறும், அகா கான் பள்ளியின் சாதாரண மற்றும் மேம்பட்ட நிலை தேர்வாளர்கள் பள்ளித் தேர்வுகளில் சிறப்பாக செயல்படுகிறார்கள், இது கேம்பிரிட்ஜ் சர்வதேச தேர்வுகளைத் தொடர்ந்து பள்ளிகளுக்கான *டெய்லி ஸ்டார்* விருதுகளில் கலந்து கொண்டதற்கு சான்றாகும்.
# ஆகா கான் பள்ளி, டாக்கா

## சர்வதேச அளவிலான சான்றிதழ்

ஏப்ரல் 2009 முதல் இந்த பள்ளி ஒரு ஐபி உலக பள்ளியாக இருந்து வருகிறது. இது ஐபி முதன்மை ஆண்டு திட்டத்தை ஆங்கிலத்தில் வழங்குகிறது. கூடுதலாக, பள்ளி முழுமையான ஐபி பாடத்திட்டத்திற்கு நகர்கிறது, இது டாக்காவின் பசுந்தராவில் புதிய வளாகத்தில் நடத்தப்படும். ஐபி திட்டத்தை வழங்கும் நிறுவனம் தி ஆகா கான் அகாடமி என்று பெயரிடப்படும்.  
முன்மொழியப்பட்ட அகா கான் அகாடமி பல ஆண்டுகளாக திட்டமிடல் கட்டங்களில் உள்ளது, மேலும் ஐபி முதன்மை ஆண்டு திட்டத்தை மழலையர் பள்ளி மற்றும் 1 முதல் 5 தரங்களில் செயல்படுத்துகிறது.  
இளவரசர் கரீம் ஆகா கான் IV, அண்மையில் பங்களாதேஷுக்கு விஜயம் செய்தபோது, டாக்காவின் பசுந்தாராவில் உள்ள ஆகா கான் அகாதமிக்கு அடிக்கல் நாட்டினார். இது ஆரம்ப ஆண்டு திட்டம் (PYP), 6 முதல் 10 ஆம் வகுப்புக்கான இடைக்கால திட்டம் (MYP) மற்றும் 11 மற்றும் 12 ஆம் வகுப்பு மாணவர்களுக்கு டிப்ளோமா திட்டம் (IB-DP) வழங்கும் முழு அளவிலான IBO அங்கீகரிக்கப்பட்ட பள்ளியாக இருக்கும். இருப்பினும், சிறிய கட்டுமான பணிகள் நிறைவேறும் நிலையில் உள்ளன.  
ஆகா கான் அகாதமி, அமெரிக்காவின் மாசசூசெட்ஸ், அன்டோவரில் உள்ள பிலிப்ஸ் அகாடமி மற்றும் ஜெர்மனியின் சேலத்தில் உள்ள ஷூல் ஸ்க்லோஸ் சேலம் ஆகியவற்றுடன் சர்வதேச கல்வி கூட்டு (ஐஏபி) ஒப்பந்தங்களைக் கொண்டிருக்கிறது.
# அயசு லதிப் பலிஜோ

**ஆயாஸ் லத்தீப் பலிஜோ** (Ayaz Latif Palijo சிந்தி, ) (பிறப்பு: நவம்பர் 15, 1968, தட்டா, சிந்து, பாகிஸ்தான் ) என்பவர் ஒரு அரசியல்வாதி, வழக்கறிஞர், ஆர்வலர், எழுத்தாளர் மற்றும் ஆசிரியர் ஆவார். பாலிஜோ கோமி அவாமி தஹ்ரீக்கின் (மக்கள் இயக்கம்) தலைவரும், சிந்து முற்போக்கு தேசிய எதிர்ப்பு கூட்டணியின் நிறுவனரும் ஆவார். 2007 முதல், தென்கிழக்கு பாகிஸ்தான் மாகாணமான சிந்து மாகாணத்தினைப் பிரிப்பதை எதிர்த்து இவர் இடதுசாரிகளை பிரதிநிதித்துவப்படுத்தியுள்ளார். 2013 பொதுத் தேர்தல்களில் பிபிபியின் ஜாம் கான் ஷோரோவிடம் மாகாண சட்டமன்றத் தொகுதியை இழந்தது உட்பட இவரது சாதனைகளில் அடங்கும்.
# அயசு லதிப் பலிஜோ

## ஆரம்பகால வாழ்க்கை மற்றும் கல்வி

பாலிஜோவின் தாயார் ஜீஜி ஜரினா பலூச் ப லூச் பெண்கள் உரிமை ஆர்வலர், எழுத்தாளர் மற்றும் கலைஞர், ஆவார் . இவரின் தந்தை ரசூல் பக்ஸ் பாலிஜோ அவாமி தஹ்ரீக்கின் நிறுவனர் ஆவார். இவர் சிந்தி இடதுசாரி அரசியல் சார்புடையவர் ஆவார்.  
பாலிஜோ ஹைதராபாத்தின் சிந்து பல்கலைக்கழகத்தின் பழைய வளாகத்தில் உள்ள மாதிரி பள்ளியில் படித்தார். தனது இளமைப் பருவத்தில் பாலிஜோ தனது தாயின் அறிவுறுத்தலின் கீழ், சிந்தி, பலோச்சி மற்றும் உருது மொழியைப் பயின்றார். பின்னர் இவர் ஆங்கிலம், செராகி, பஞ்சாபி மற்றும் பாரசீக மொழிகளில் உரையாடினார்.  பதினொரு வயதில், பாலிஜோ குலான் ஜஹ்ரா பரிரா மற்றும் அவாமி தஹ்ரீக்கின் குழந்தைகள் பிரிவான சுஜாக் பார் தஹ்ரீக்கின் மத்திய பொதுச் செயலாளராக இவர் பணியாற்றினார். அப்போது இவர் பல்கலைக்கழக மாணவ ஆர்வலராக இருந்தார்.  
இவர் பொறியாளர் பட்டத்தினை மெஹ்ரன் பல்கலைக் கழகத்தில் பயின்றார். வான்கூவர், பிரித்தானிய கொலம்பியா பல்கலைக்கழகத்தில் சுற்றுச்சூழல் வளர்ச்சியில் பட்டம் பெற்றார். பாலிஜோ கிராமப்புற வளர்ச்சியில் முதுகலை பட்டத்தினை சிந்து பல்கலைக்கழகத்தில் பெற்றார்.  
பாலிஜோ கல்வி நிர்வாக பிரிவில் முனைவர் பட்டம் பெற்றார்.
# அயசு லதிப் பலிஜோ

## சட்டத்தில் தொழில்

பாலிஜோ சிந்து உயர்நீதிமன்றத்தில் ஓர் அரசு வழக்கறிஞராக இவர் பணிபுரிந்தார். தலைமை நீதிபதி இப்திகார் முகமது சவுத்ரியின் இயக்கத்திற்கு இவர் தலைமை தாங்கினார்.
# அயசு லதிப் பலிஜோ

## அரசியல் செயல்பாடு

பாலிஜோ, கோமி அவாமி தஹ்ரீக்கின் (மக்கள் இயக்கம்) தலைவரும், சிந்து முற்போக்கு தேசிய எதிர்ப்பு கூட்டணியின் நிறுவனரும் ஆவார். 2007 முதல், தென்கிழக்கு பாகிஸ்தான் மாகாணமான சிந்து மாகாணத்தினைப் பிரிப்பதை எதிர்த்து இவர் இடதுசாரிகளை பிரதிநிதித்துவப்படுத்தியுள்ளார். 2013 பொதுத் தேர்தல்களில் பிபிபியின் ஜாம் கான் ஷோரோவிடம் மாகாண சட்டமன்றத் தொகுதியை இழந்தார்.
# அயசு லதிப் பலிஜோ

## அரசியல் செயல்பாடு

### கலாபாக் அணை

கலாபாக் அணை கட்டுவதற்கு பாலிஜோ கடுமையாக எதிர்ப்பு தெரிவித்துள்ளார்.
# அயசு லதிப் பலிஜோ

## அரசியல் செயல்பாடு

### கராச்சி மொஹாஜிர் சுபா பேரணி

மே 2012 ஆம் ஆண்டில் அவாமி தெஹ்ரிக் கட்சி உறுப்பினர்களும் தொழிலாளர்களும் கராச்சியில் மொஹாஜிர் மாகாணம் (லியாரி மொஹாஜிர் சுபா) உருவாவதற்கு ஆதரவாக ஒரு பேரணியை ஏற்பாடு செய்தனர்.
# அயசு லதிப் பலிஜோ

## அரசியல் செயல்பாடு

### முஹாபத்-இ-சிந்து பேரணி

2012 ஆம் ஆண்டில், ஆண்களுக்கு சம எண்ணிக்கையில் முஹாபத்-இ-சிந்து (சிந்து காதல்) பேரணியில் கலந்து கொண்டனர். அணிவகுப்பாளர்கள் பலர் நாவா லேன், பான் மண்டி மற்றும் ஜூனா சந்தை அருகே தாக்கப்பட்டனர். 11 பேர் இதில் கொல்லப்பட்டனர் மற்றும் சுமார் முப்பது பேர் காயமடைந்தனர். இந்த சம்பவத்தை முன்னிலைப்படுத்த சிந்து நகரில் அமைதியான வேலைநிறுத்தத்தை பத்திரிகைகளுக்கு அறிவித்த பாலிஜோ, தாக்குதல் நடத்தியவர்களை கைது செய்யும் வரை தனது கட்சியினர் அனைவரும் உள்ளிருப்பு போராட்டத்தை நடத்தப்போவதாகவும் கூறினார்.
# பரிதா அக்தர் பபிதா

**பரிதா அக்தர் பபிதா**, (Farida Akthar Babitha) என அழைக்கப்படும், பரிதா அக்தர் பாப்பி ஒரு வங்க தேசத் திரைப்பட நடிகை ஆவார். அவரது மேடைப் பெயரான **பபிதாவால்** மக்களிடம் நன்கு அறியப்படுகிறார். இவர் 1970 களில் வங்காளதேசப் படங்களில் நடித்த பிரபலமான நடிகையாக உள்ளார். 1943 ஆம் ஆண்டு வங்காள பஞ்சத்தைப் பற்றிய ஒரு புதிய தழுவலான சத்யஜித் ரேயின் அஷானி சங்கத் என்ற திரைப்படத்தில் இவர் நடித்துள்ளதால் மிகவும் பிரபலமானவராக உள்ளார். 1973 ஆம் ஆண்டில் 23 வது பெர்லின் சர்வதேச திரைப்பட விழாவில் *கோல்டன் பியர்* பரிசை அத் திரைப்படத்தில் நடித்ததற்காக பெற்றுள்ளார். மேலும் இவர் 1970 முதல் 1990 வரை உள்ள காலத்தில் வங்க தேசப் படங்களில் முக்கிய நடிகையாக செயல்பட்டார்.  
பபிதா, 350க்கும் மேற்பட்ட படங்களில் நடித்துள்ளார். 1975 இல் தேசிய திரைப்பட விருதை வென்ற பிறகு, இவர் தொடர்ந்து மூன்று சிறந்த நடிகைக்கான பரிசுகளை வென்றார். மேலும், இவர் 1986 இல் சிறந்த நடிகைக்கான விருதையும், 1997 இல் சிறந்த தயாரிப்பாளருக்கான விருதையும் பெற்றுள்ளார். மேலும், 2002 மற்றும் 2012 ஆம் ஆண்டுகளில் இரண்டு முறை சிறந்த துணை நடிகைக்கான விருதையும் பெற்றுள்ளார். கூடுதலாக, 2016 ஆம் ஆண்டில் தேசிய திரைப்பட விருதான வாழ்நாள் சாதனையாளர் விருதும் இவருக்கு வழங்கப்பட்டது.
# பரிதா அக்தர் பபிதா

## ஆரம்ப கால வாழ்க்கை

பபிதா மேற்கு வங்கதேச மாவட்டமான ஜெஸ்சூரில் ஒரு படித்த குடும்பத்தில் பிறந்தார். அவரது தந்தை நிசாமுதீன் அதாப் அரசாங்க அதிகாரியாகவும், தாய் சகான் அரா பேகம் ஒரு மருத்துவராகவும் இருந்தனர். தந்தையின் வேலை காரணமாக அவர்கள் பாகர்காட்டில் இருந்தனர். இவரின் புனைபெயர் பாப்பி ஆகும். இவருக்கு மூன்று சகோதரிகள் மற்றும் மூன்று சகோதரர்கள் உள்ளனர். பபிதாவின் தாய் கொல்கத்தாவில் உள்ள லேடி பிராபோர்ன் கல்லூரியில் படித்தவர். 2004 ஆம் ஆண்டில் *இன்டிபென்டன்ட்* செய்தித்தாளுக்கு அளித்த பேட்டியில், *பபிதா* என்ற திரைப் பெயரை தனக்கு பரிந்துரைத்தவர் *அப்சல் சவுத்ரி* என்று கூறுகிறார். 2005 ஆம் ஆண்டில் *டெய்லி ஸ்டார்* உடனான மற்றொரு நேர்காணலில், *சாகிர் எரைகான்* முதலில் *சோங்சார்* படத்திற்காக தன்னை நடிக்க வைத்ததாக குறிப்பிடுகிறார். மேலும், *எத்தேஷாமின்* 'பிட்ச் தலா பாத்' திரைப்படத்தில் நடித்த பின்னர் பரிதா அக்தர், பபிதா என்ற பெயரை ஏற்றுக்கொண்டார்.  
பபிதாவின் மைத்துனர் *ஜாஹிர் ரைஹான்* தனது *ஜால்டி சூரஜ் கா நிச்சே* திரைப்படத்திற்காக இவரை முதலில் நடிக்க வைத்தார். அத் திரைப்படம் நிறைவடையவில்லை. அதனால் டாக்கா திரையுலகில் ஒரு இடைவெளியைக் கண்டார். அவரது முதல் வெளியிடப்பட்ட திரைப்படம் *ஷேஷ் போர்ஜோன்டோ* ஆகும்.  
இவருக்கு மூன்று சகோதரிகள் மற்றும் மூன்று சகோதரர்கள் உள்ளனர். அவர்களில் மூத்த சகோதரி சுச்சந்தா ஒரு பிரபல திரைப்பட நடிகையாவார். அண்ணன் ஷாஹிதுல் இஸ்லாம் ஒரு மின் பொறியாளராகவும், மற்றொரு சகோதரர் இக்பால் இஸ்லாம் ஒரு பைலட் அதிகாரியாகவும் உள்ளனர். இவரது தங்கை சம்பா ஒரு திரைப்பட நடிகை ஆவார். இவருடைய தம்பி, ஃபெர்டஸ் இஸ்லாம் தற்போது அமெரிக்காவில் வசித்து வருகிறார்.
# பரிதா அக்தர் பபிதா

## கல்வி

பபிதா தனது ஆரம்ப நாட்களில் ஜெஸ்சூரில் உள்ள தாவூத் பப்ளிக் பள்ளியில் படித்தார். அங்கு படிக்கும் போது, தனது சகோதரி திரைப்படத்தில் நடிக்க வந்ததால், இவர் தனது குடும்பத்துடன் டாக்காவுக்கு வந்தார். பின்னர் இவர் குளோரியா பள்ளியில் படித்தார். சில வெளிநாட்டு மொழிகள் உட்பட ஆங்கிலத்திலும் தேர்ச்சி பெற்றார். ஒரு சிறந்த கலைஞரின் நிலைக்கு இவர் தன்னைச் செம்மைப்படுத்திக் கொண்டார்.
# பரிதா அக்தர் பபிதா

## தனிப்பட்ட வாழ்க்கை

பபிதாவின் மகனுக்கு மூன்று வயதாக இருந்தபோது பபிதாவின் கணவர் இறந்துவிட்டார். அவரது இரண்டு சகோதரிகள் சுச்சந்தா மற்றும் சம்பா திரைப்பட நடிகைகளாக உள்ளனர்.
# அப்துர் ரகீம்

**சர் அப்துர் ரஹீம்** (Abdur Rahim 7 செப்டம்பர் 1867 - 1952), சில நேரங்களில் **அப்துல் ரஹீம் என்று** உச்சரிக்கப்படுகிறது. பிரித்தானிய இந்தியாவின் மாகாண நீதிபதி மற்றும் அரசியல்வாதி ஆவார். இவர் முஸ்லிம் லீக்கின் முன்னணி உறுப்பினராக இருந்தார். 1929 ஆம் ஆண்டு முதல் 1934 வரை நிகில் பங்க பிரஜா சமிதி மற்றும் 1935 முதல் 1945 வரை இந்திய பிரித்தானிய இந்தியாவின் மத்திய சட்டமன்றத்தின் தலைவராக இருந்தார்.ஜூலை 20, 1908 ஆம் ஆண்டில் இவர் சென்னை உயர்நீதிமன்ற நீதிபதியாக நியமிக்கப்பட்டார்.ஆகஸ்ட் 1919 இல், இவர் விரத் திருத்தகை பட்டம் பெற்றார் ..  
தனது தொழிலைத் தாண்டி, ரஹீம் கல்வியிலும் சிறப்பாக செயல்பட்டு செனட் மற்றும் சென்னைப் பல்கலைக்கழகத்தின் சிண்டிகேட் உறுப்பினரானார். மவுலானா ஆசாத் கல்லூரியின் அடித்தளத்தை வெற்றிகரமாக ஊக்குவித்தவர்களில் இவரும் ஒருவர்.  
ஜூலை 20, 1908 ஆம் ஆண்டில் இவர் சென்னை உயர்நீதிமன்ற நீதிபதியாக நியமிக்கப்பட்டார். மற்றும் செப்டம்பர் 1912 இல் லார்ட் இஸ்லிங்டன், லார்ட் ரொனால்ட்ஷே, ஹெர்பர்ட் ஃபிஷர் மற்றும் பிறருடன் ராயல் கமிஷன் உறுப்பினராக நியமிக்கப்பட்டார்.  
ரஹீம் சென்னை உயர்நீதிமன்றத்தின் தலைமை நீதிபதியாக ஆனார், கல்கத்தா பல்கலைக்கழகத்தில் பேராசிரியராகப் பணியாற்றினார்.  
இவர் சென்னை உயர்நீதிமன்றத்தின் நீதிபதியாக இருந்தபோது, ரஹீம் கல்கத்தா பல்கலைக்கழகத்திற்கு தொடர்ச்சியாக பல சொற்பொழிவுகளை ஆற்றினார். பின்னர் *அவை ஹனஃபி, மாலிகி, ஷாஃபி மற்றும் ஹன்பாலி மத் படி முஹம்மது நீதித்துறை கோட்பாடுகள்* என்ற தலைப்பில் அந்த உரைகள் அனைத்தும் வெளியிடப்பட்டன. இந்த உரைகள் அனைத்தும் தத்துவம் மற்றும் சட்டம் குறித்த சில சமீபத்திய ஐரோப்பிய நூல்களைக் கருத்தில் கொண்டு, இஸ்லாமிய மற்றும் ஐரோப்பிய நீதித்துறை கொள்கைகளை ஒப்பிட்டு வெளியிடப்பட்டது.  
அரசியலில் நுழைந்த இவர் , வங்காள மாகாண செயற்குழுவில் உறுப்பினரானார். மற்றும் 1921 முதல் 1925 வரை மாகாண நிர்வாகியாக பணியில் இருந்தார்.  
3 ஜூன் 1925 ஆம் ஆண்டின் கிங்ஸ் பிறந்தநாள் மரியாதை பட்டியலில் இவர் ஒரு நைட் கமாண்டர் ஆஃப் தி ஆர்டர் ஆஃப் தி ஸ்டார் ஆஃப் இந்தியாவாக இவரது பெயரும் இடம்பெற்றத.  
அவரது மகள் பேகம் நியாஸ் பாத்திமா பார் அட் லா மற்றும் பாக்கித்தானின் ஐந்தாவது பிரதமரான உசைன் சகீத் சுராவர்தி என்பவரைத் திருமணம் செய்தார. ஜலாலுதீன் அப்துர் ரஹீம் நீட்சே தத்துவவாதி மற்றும் பாக்கிஸ்தான் மக்கள் கட்சியின் நிறுவனர்களில் ஒருவர் ஆவார் .
# அப்துர் ரகீம்

## வெளியீடுகள்

*ஹனஃபி, மாலிகி, ஷாஃபி மற்றும் ஹன்பாலி மத்ஹப் படி முஹம்மது நீதித்துறை கோட்பாடுகள்* எனும் நூலினை வெளியிட்டார். இதனை பி.எல்.டி பதிப்பகம் வெளியிட்டது.
# மபு டான்டுலர் அருங்காட்சியகம்

**மபு டான்டுலர் அருங்காட்சியகம் (Mpu Tantular Museum), இந்தோனேஷியாவின்** ஒரு பிரதேசமான கிழக்கு ஜாவாவில் சிடோராஜாவில் புடுரான் என்ற இடத்தில் அமைந்துள்ள ஒரு அருங்காட்சியகம் ஆகும். முன்னர் இது *ஸ்டெடெலிஜ்க் ஹிஸ்டோரிச் மியூசியம் சோராபாயா* என்று இருந்தது.
# மபு டான்டுலர் அருங்காட்சியகம்

## சங்கம்

ஆரம்பத்தில் இந்த அருங்காட்சியகம் ஒரு சங்கமாக 1933 ஆம் ஆண்டில் காட்ஃபிரைட் ஹரியோவால்ட் வான் பேபர் என்பவரால் நிறுவப்பட்டது. தற்போது மபு டான்டுலர் அருங்காட்சியகம் கிழக்கு ஜாவா மாகாணத்தின் மாநில அருங்காட்சியகமாக உள்ளது.
# மபு டான்டுலர் அருங்காட்சியகம்

## வரலாறு

1933 ஆம் ஆண்டில் ஜெர்மனியில் பிறந்த சூரபயன், காட்ஃபிரைட் ஹரியோவால்ட் வான் பேபர் என்றழைக்கப்படுபவரால் *ஸ்டெடெலிஜ்க் ஹிஸ்டோரிச் மியூசியம்* சோராபாயா என்று அழைக்கப்படுவது ஒரு சங்கமாக ஆரம்பிக்கப்பட்டது. மப்பு டான்டுலர் அருங்காட்சியகத்தின் ஆரம்ப கால வரலாறு இவ்வாறு தொடங்குகின்றது. 1922 ஆம் ஆண்டு சுரபயாவில் தான் இருந்தபோது அமைந்த வாழ்க்கையின்போது எடுக்கப்பட்ட புகைப்படங்களை வான் பேபர் சேகரிப்பதை வழக்கமாகக் கொண்டிருந்தார். அது அவருக்கு ஒரு பொழுதுபோக்காகவே இருந்தது. வான் பேபர் தனது அருங்காட்சியகத்தை முதலில் சுரபயாவின் டவுன் ஹாலில் நிறுவினார். அவரது அருங்காட்சியகம் முதலில் சூலை 25, 1937 ஆம் நாளன்று காலனித்துவ அரசாங்கத்தால் திறந்து வைக்கப்பட்டது பின்னர் அருங்காட்சியகம் ஒரு கட்டிடத்துக்கு வந்தது சுரபயாவில் ஜாலான் தாமான் . மயங்காரா 6 என்ற கட்டடத்திற்கு இடம் மாற்றம் பெற்றது. ஜலான் சிம்பாங் 3 (தற்போது ஜலான் பெமுடா 3 சுரபாயா) என்ற இடத்தில், அருங்காட்சியகத்தை விரிவுபடுத்துவதற்கான முயற்சி புதிய கட்டிடத்தை வாங்குவதன் மூலம் நிறைவேற்றப்பட்டது. விரிவாக்கத்திற்குப் பிறகு, அந்த அருங்காட்சியகத்தில் ஒரு கண்காட்சி அறை, ஒரு நூலகம், ஒரு அருங்காட்சியக அலுவலகம் மற்றும் ஒரு ஆடிட்டோரியம் ஆகியவை அமைந்தன. இந்த அருங்காட்சியகம் மியூசியம் வான் பேபர் என்றும் அழைக்கப்பட்டது  
ஜப்பானிய ஆக்கிரமிப்பின்போது, அருங்காட்சியகம் ஒன்பது மாதங்களுக்கு மூடப்பட்டு இருந்தது. செப்டம்பர் 30, 1955 ஆம் நாளன்று வான் பேபர் இறந்தபோது, அருங்காட்சியகத்தின் நிர்வாகம் யாரும் கவனிக்காத நிலையில் புறக்கணிக்கப்பட்டது. அங்கு சேகரிப்பில் காட்சிப்படுத்தப்பட்டிருந்த பல பொருள்கள் சேதமடைந்தன அல்லது கொள்ளையடிக்கப்பட்டன. பின்னர் இந்த அருங்காட்சியகத்தை *யயாசன் பெண்டிடிகன் உம் டான் கெபுடயான்* என்பவர் நிர்வகித்து நடத்தினார். 1964 ஆம் ஆண்டில் அருங்காட்சியகத்தில் பராமரிப்புப் பணிக்காக பேராசிரியர் டாக்டர் எம். சூட்டோபோ சிறிது தொகையை நன்கொடையாக வழங்கினார்.  
தேசிய கல்வி மற்றும் பண்பாட்டுத்துறையில் அருங்காட்சியக இயக்குநரகம் அமைக்கப்பட்டதைத் தொடர்ந்து தேசிய அரசாங்கம் அருங்காட்சியகத்தின் நிர்வாகத்தில் இன்னும் தீவிரமாக கவனம் செலுத்த ஆரம்பித்தது. மே 23, 1972 ஆம நாளன்று, *அருங்காட்சியகம் ஜாவா திமூர்* ("கிழக்கு ஜாவா அருங்காட்சியகம்") என்ற புதிய பெயரில் திறந்து வைக்கப்பட்டது. அருங்காட்சியகம் உத்தியோகபூர்வமாக திறக்கப்பட்டதைத் தொடர்ந்து, கிழக்கு ஜாவா மாகாண அரசாங்கத்திடம் அருங்காட்சியகத்தை ஒப்படைக்க ஒரு முயற்சி மேற்கொள்ளப்பட்டது. பிப்ரவரி 13, 1974 ஆம் நாளன்று, கிழக்கு ஜாவா அருங்காட்சியகத்தைமாகாணத்தைச் சேர்ந்த "மாநில அருங்காட்சியகம்" என நிர்ணயிக்கும் புதிய விதிமுறை வெளியிடப்பட்டது. கிழக்கு ஜாவாவின் மாநில அருங்காட்சியகமாக இந்த அருங்காட்சியம் நவம்பர் 1, 1974 ஆம் நாளன்று திறந்துவைக்கப்பட்டது.
# மபு டான்டுலர் அருங்காட்சியகம்

## இட மாற்றம்

1975 ஆம் ஆண்டின் நடுப்பகுதியில், அருங்காட்சியகம் ஜாலான் தாமான் மயாங்கரா 6, சுராபயா என்ற இடத்திற்கு இடம் மாற்றப்பட்டது புதிய இடம் 1977 ஆகஸ்ட் 12 ஆம் நாளன்று கிழக்கு ஜாவா ஆளுநர் சுனந்தர் பிரியோசுதர்மோ அவர்களால் திறந்து வைக்கப்பட்டது. மே 14, 2004 ஆம் நாளன்று, சிடார்ஜோவின் ஜலன் ராயா புதுரன் என்ற இடத்திற்கு அருங்காட்சியகம் மீண்டும் மாற்றப்பட்டது.
# பர்வானி

**பார்வானி** என்பது இந்தியாவின் மத்தியப் பிரதேச மாநிலத்தில் உள்ள பர்வானி மாவட்டத்தில் உள்ள ஒரு நகரம் மற்றும் நகராட்சி ஆகும். இந்த நகரம் நர்மதா ஆற்றின் இடது கரைக்கு அருகில் அமைந்துள்ளது. இது பார்வானி மாவட்டத்தின் நிர்வாக தலைமையகமாகும். இது முன்னாள் சுதேச மாநிலமான பர்வானியின் தலைநகராக செயற்பட்டுள்ளது. இந்த நகரை சாலை வழியாக மட்டுமே அடைய முடியும். பவங்ஜா என்ற சமண யாத்ரீகத்தலம் பர்வானியிலிருந்து 8 கி.மீ தூரத்தில் உள்ளது.
# பர்வானி

## சொற்பிறப்பியல்

பத்வானி என்ற பெயர் பழைய காலங்களில் நகரத்தை சூழ்ந்திருந்த “பட்” காடுகளிலிருந்து தோன்றியது. “வானி” என்பது தோட்டம் என்று பொருள்படும் பழைய சொல். எனவே நகரத்திற்கு *பட்வானி* என்ற பெயர் வந்தது. அதாவது பாட் தோட்டம் என்ற பொருளாகும். பார்வானி இன்னும் பத்வானி என்று உச்சரிக்கப்படுகிறது.
# பர்வானி

## புவியியல்

பார்வானி 22.03 ° வடக்கு 74.9 ° கிழக்கு என்ற புவியியல் இருப்பிடத்தில் அமைந்துள்ளது. சராசரியாக 178 மீட்டர் (583 அடி) உயரத்தைக் கொண்டுள்ளது. பெரிய நர்மதா நதி பர்வானி வழியாக பாய்கிறது. ஏப்ரல் மற்றும் மே மாதங்களில் பார்வானியின் அதிகபட்ச வெப்பநிலை 48'C ஆக உயரும். இது மத்திய இந்தியாவில் வெப்பமான இடமாக ஒன்றாகும். இருப்பினும் சமீபத்திய ஆண்டுகளில் இது சிறிது குளிர்ச்சியடைந்துள்ளது.  
பார்வானி சத்புராவின் பெரிய மலைகளால் சூழப்பட்டுள்ளது. இந்த நகரம் மழை நாட்களில் இது மத்திய இந்தியாவின் மிக அழகான இடங்களில் ஒன்றாக மாறும். இந்த நகரம் நிமரின் பாரிசு என்றும் அழைக்கப்படுகிறது. நிமர் பகுதி கிழக்கு நிமர் மற்றும் மேற்கு நிமார் என பிரிக்கப்பட்டுள்ளது. நிமர் என்பது உள்ளூர் சொற்களில் "வேம்பு மரங்களுக்கு அப்பாற்பட்ட பகுதி" என்று பொருள்படும். மேற்கு நிமரில் பார்வானி அமைந்துள்ளது. பார்வானியின் வருடாந்திர மழைவீழ்ச்சி சுமார் 15 அங்குலங்கள் ஆகும். இருப்பினும் 2006 ஆம் ஆண்டு முதல் மழைவீழ்ச்சியின் அளவு அதிகரித்துள்ளது.
# பர்வானி

## பொருளாதாரம்

பொருளாதார ரீதியாக பார்வானி முற்றிலும் விவசாயத்தை சார்ந்துள்ளது. மேலும் பல சிறு தொழில்கள் இப்பகுதியில் வளர்ந்து வருகின்றன.
# பர்வானி

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி பார்வானி நகரின் மக்கட் தொகை 55,504 ஆகும். மொத்த சனத்தொகையில் ஆண்கள் 28,437 (51%) என்ற எண்ணிக்கையிலும், பெண்கள் 27,067 (49%) என்ற எண்ணிக்கையிலும் உள்ளனர்.  
0-6 வயதுடைய குழந்தைகளின் எண்ணிக்கை 6961 ஆகும். இது பார்வானியின் மொத்த மக்கள் தொகையில் 12.54% வீதத்தை கொண்டுள்ளது. பார்வானி நகரத்தின் கல்வியறிவு விகிதம் 82.10% வீதமாகும். இது மாநில சராசரி கல்வியறிவு விகிதம் 69.32% ஐ விட அதிகமாகும். பார்வானியில் ஆண்களின் கல்வியறிவு 87.17% ஆகவும், பெண் கல்வியறிவு விகிதம் 76.80% ஆகவும் உள்ளது.
# பர்வானி

## கலாச்சாரம்

ஹோலி, ரக்சா பந்தன், விநாயக சதுர்த்தி, நவராத்திரி, தசரா, தீபாவளி, முஹர்ரம், குடி பத்வா, கங்கூர், பைடூஜ், ஈத், கிறிஸ்துமஸ், நாக்பஞ்சி ஆகிய அனைத்து முக்கிய பண்டிகைகளும் சம உற்சாகத்துடன் கொண்டாடப்படுகின்றன.
# பர்வானி

## போக்குவரத்து

பார்வானிக்கு நேரடி தொடருந்து இணைப்பு இல்லை. அருகிலுள்ள தொடருந்து நிலையம் இந்தூரில் அமைந்துள்ளது. மற்றொரு அருகிலுள்ள தொடருந்து நிலையம் கண்ட்வா ஆகும். இது பர்வானியில் இருந்து மாநில நெடுஞ்சாலை எண் 26 வழியாக 180 கி.மீ தூரத்தில் உள்ளது.  
பர்வானி மத்திய பிரதேசம் மற்றும் இந்தியாவின் பிற பகுதிகளுடன் தேசிய மற்றும் மாநில நெடுஞ்சாலைகளுடன் நன்கு இணைக்கப்பட்டுள்ளது
# கலித் இக்பால் யாசிர்

**காலித் இக்பால் யாசிர்** (**Khalid Iqbal Yasir** ) மார்ச் 13, 1952 இல் பிறந்த ஒரு எழுத்தாளர், அறிஞர், கவிஞர், மற்றும் பத்திரிகையாளர் ஆவார். வரலாறு, பொது அறிவு, விமர்சனம் மற்றும் கவிதை குறித்து பல நூல்களை இவர் எழுதியுள்ளார். தற்போது பஞ்சாப் பொது சேவை ஆணையத்தில் ஆலோசகராகவும் ( பாகிஸ்தான் ஆய்வுகள் ), ஐக்கிய நாடுகள் வளர்ச்சித் திட்டத்தின் ஆலோசகராகவும், இஸ்லாமாபாத்தின் பல்கலைக்கழகத்தில் கவுரவ பேராசிரியராகவும் பணியாற்றி வருகிறார் .
# கலித் இக்பால் யாசிர்

## ஆரம்ப கால வாழ்க்கை

காலித் இக்பால் யாசிர் பாகிஸ்தானின் சர்கோதா மாவட்டத்தில் உள்ள வரலாற்று நகரமான பெராவில் பிறந்தார். பஞ்சாபி காவியங்கள் மற்றும் நாட்டுப்புறக் கதைகளின் புகழ்பெற்ற கதாபாத்திரமான துல்லா பட்டி இவரது முன்னோடி ஆவார். அவர் 16 ஆம் நூற்றாண்டின் முகலாய பஞ்சாபின் ராபின் ஹூட் உடன் பிரித்தானிய வரலாற்றாசிரியர்களால் ஒப்பிடப்பட்டார். சர்கோதாவில் பள்ளிப் படிப்பினை முடிந்த பிறகு யாசிர் பஞ்சாப் பல்கலைக்கழகம், லாகூரில்<nowiki/>வரலாற்றுப் பிரிவில் பட்டம் பெற்றார். பின் காயிட்-இ-அசாம் பல்கலைக்கழகத்தில் பாகிஸ்தான் ஆய்வுகளில் முதுகலைப் பட்டம் பெற்றார். அதற்குப் பிறகு, இவர் அல்லாமா இக்பால் திறந்தநிலை பல்கலைக்கழகம், இஸ்லாமாபாத்தில் உருதுவில் இ வர் எம். பில். பட்டம் பெற்றார். அதன் பிறகு இஸ்லாமியா பல்கலைக் கழகத்தில் இவர் பி. எச். டி பட்டம் பெற்றார்.
# கலித் இக்பால் யாசிர்

## இலக்கிய வாழ்க்கை

யாசிர் சங் - மீல் எனும் கைப் பிரதியினை தனது சிறு வயதில் வெளியிட்டார். தனது கல்லூரிக் காலங்களில் எத்சாப் மற்றும் இதிகியாஸ் எனும் இரு இதழ்களில் பதிப்பாளர் பணியினை மேற்கொண்டார்1 981 இல் இஸ்லாமாபாத்தின் பாகிஸ்தான் அகாடமி ஆஃப் லெட்டரில் துணை இயக்குநராகவும் ஆசிரியராக சேர்ந்தார். 2001 ஆம் ஆண்டு முதல் 2009 ஆம் ஆண்டு வரை இவர் உருது அறிவியல் கழகத்தின் இயக்குநராகப் பணியாற்றினார். அங்கு அவர் உருது மொழியில் 350 க்கும் மேற்பட்ட சமூக அறிவியல், அடிப்படை அறிவியல், தொழில்நுட்பங்கள் மற்றும் வர்த்தக பிரிவுகளைப் பற்றி நூல்களை எழுதி வெளியிட்டார். 2009 மற்றும் 2012 க்கு இடைப்பட்ட காலங்களில் பாகிஸ்தான் அகாடமி ஆஃப் லெட்டர்ஸ், தேசிய கல்வி கருவி மையம், லாகூரின் தேசிய அறிவியல் மற்றும் தொழில்நுட்ப அருங்காட்சியகம் ஆகியவற்றின் இயக்குநராக அவர் பணியாற்றினார். அவர் இறுதியாக மார்ச் 2012 இல் லாகூரின் உருது அறிவியல் வாரியத்தின் இயக்குநராகப் பணியாற்றினார்.
# சபி அகீல்

**சபி அகீல்** (Shafi Aqeel (1930 - 6 செப்டம்பர் 2013) ஒரு பாகிஸ்தான் பத்திரிகையாளர், எழுத்தாளர், கவிஞர், கலை விமர்சகர் மற்றும் மொழிபெயர்ப்பாளர் ஆவார். இவர் பல பத்திரிகைகளில் பதிப்பாசிரியராகவும் ,இணைப் பதிப்பாசிரியராகவும் பணியாற்றியுள்ளார். மேலும் தேசிய உருது மொழி செய்தித்தாளான *டெய்லி ஜாங்கிற்கு* கலை மற்றும் இலக்கியம் குறித்த கட்டுரைகளை வழங்கியுள்ளார். 2013 ஆம் ஆண்டில் இவர் காலமானார். டெய்லி ஜாங் செய்தித்தாளில் கிட்டத்தட்ட அறுபது ஆண்டுகள் பணியாற்றிய அவர், அதன் இலக்கிய இதழின் பொறுப்பாளராக இருந்தார்.
# சபி அகீல்

## கல்வி மற்றும் ஆரம்ப வாழ்க்கை

சபி அகீல் 1930 ஆம் ஆண்டில் பிறந்தார். இவர் லாகூருக்கு அருகாமையில் உள்ள சடஹர் பஜாரில் வாழ்ந்தார்.  
சிறுகதைகள் மற்றும் ஒரு புதினத்தினையும் எழுதினார். 1952 ஆம் ஆண்டில் வெளியிடப்பட்ட அவரது முதல் சிறுகதைத் தொகுப்பு, பூக்கே (பசி) என்ற தலைப்பில் வெளியானது. அந்த சிறுகதை மூலம் இவர் சில சிக்கல்களைச் சந்தித்தார்.மேலும் அந்த படைப்பிற்காக ஆபாச சட்டம் பிரிவு 292 இன் கீழ் இவர் விசாரணைக்கு ஆளானார். பின்னர் இவர் பத்திரிகையாளர் ஆகா ஷோரிஷ் காஷ்மீரி மற்றும் எழுத்தாளரும் நாடக ஆசிரியருமான சதாத் ஹசன் மாண்டோ ஆகியோரை தனது பாதுகாப்பு சாட்சிகளாக அழைத்தார் . விசாரணை இரண்டரை ஆண்டுகள் நடந்தது. பாகிஸ்தானின் கராச்சியில் உள்ள பாபோஷ்நகரில் உள்ள கல்லறையில் இவர் அடக்கம் செய்யப்பட்டார்.
# அக்தர் உசைன்

**முனைவர் அக்தர் உசைன்** (**Dr Akhtar Husain**1912-1992 என்றும் அழைக்கப்படும் இவர் ஒரு பாகிஸ்தான் அறிஞர், பத்திரிகையாளர் மற்றும் அகராதி எழுத்தாளர் ஆவார் . ட *தி டஸ்ட் ஆஃப் தி ரோட்: எ டிரான்ஸ்லேஷன் ஆஃப் கார்ட்-இ-ராவின்* புத்தகத்தின் ஆசிரியரும் ஆவார். அவர் இறந்த பல ஆண்டுகளுக்குப் பிறகு இந்த நூல் ஆங்கிலத்தில் மொழிபெயர்க்கப்பட்டது.
# அக்தர் உசைன்

## ஆரம்ப கால வாழ்க்கை

அக்தர் உசைன் 1912 இல் பிரித்தானியவின் இந்தியப் பேரரசின் ராய்ப்பூர் மாவட்டத்தில் பிறந்தார். தற்போது இந்தப் பகுதி இந்தியாவின் சத்தீஸ்கரில் உள்ளது. இவரின் தந்தை சையத் அக்பர் உசைன் ஒரு பொறியாளராக இருந்தார். அவரது தாயார் மும்தாசுன்னிசா பெண்கள் பத்திரிகைகளில் வெளியீட்டாளராக இருந்தார். அக்தருக்கு மூன்று வயதாக இருந்தபோது அவரின் தாய் இருபத்தி ஆறாவது வயதில் இறந்தார்.
# அக்தர் உசைன்

## கல்வி மற்றும் தொழில்

தனது உயர் படிப்புகளைத் தொடர உசைன் கல்கத்தா சென்றார். அந்த சமயத்தில் பெங்காலி, இந்தி மற்றும் உருது மொழிகளில் நூல்களை வெளியிடுவதற்கான முக்கிய மையமாகவும் அந்த இடம் இருந்தது. ஆனால் 1932 இல் அங்கிருந்து வெளியேறிய பின்னர், உசைன் வங்காள கவிஞர் காசி நஸ்ருல் இஸ்லாமின் பிரபலமான படைப்புகளை உருது மொழியில் மொழிபெயர்த்தார்.  
1935 வாக்கில், உசைன் காவல்துறை அதிகாரியும் குற்ற புனைகதை புதின எழுத்தாளருமான ஜாபர் உமரின் மகள் ஹமீதாவை திருமணம் செய்தார். அக்தர் உசைன் வரலாற்று 1936 கூட்டத்தில் கலந்து கொண்டார். இந்தக் கூட்டத்தில் மகாத்மா காந்தி கலந்து கொண்டார்.
# பாக்கித்தானில் சுற்றுச்சூழல் பிரச்சனை

**பாக்கித்தானில் சுற்றுச்சூழல் பிரச்சினைகள்** என்பது காடழிப்பு, காற்று மாசுபாடு, நீர் மாசுபாடு, ஒலி மாசுபாடு, காலநிலை மாற்றம், பூச்சிக்கொல்லிகளின் தவறான பயன்பாடு, மண் அரிப்பு, இயற்கை பேரழிவுகள் மற்றும் பாலைவனமாக்கல் ஆகியவை அடங்கும். இந்தக் கடுமையான சுற்றுச்சூழல் பிரச்சினைகள், நாட்டின் பொருளாதாரம் விரிவடைந்து மக்கள் தொகை பெருகும்போது அவை மேலும் மோசமடைகின்றன. இந்தச் சுற்றுச்சூழல் சீர்கேட்டைத் தடுக்க தன்னார்வ தொண்டு நிறுவனங்களும் அரசாங்கத் துறைகளும் முன்முயற்சிகளை மேற்கொண்ட போதிலும், பாகிஸ்தானின் சுற்றுச்சூழல் பிரச்சினைகள் இன்னும் அப்படியேதான் உள்ளது.
# பாக்கித்தானில் சுற்றுச்சூழல் பிரச்சனை

## சுற்றுச்சூழல் சீரழிவின் பொருளாதார விளைவுகள்

பாக்கித்தானின் பெரும்பான்மையான தொழில் துறைகள், எடுத்துக்காட்டாக மீன்பிடி தொழில் மற்றும் வேளாண்மை போன்றவை பாக்கித்தானின் உற்பத்தியில் நான்கில் ஒரு பங்கிற்கும் அதிகமாகவும், ஐந்தில் இரண்டு பங்கு வேலைவாய்ப்பையும் தருகிறது. பாக்கித்தானின் 70 சதவீத மக்கள் கிராமப்புறங்களில் வாழ்கின்றனர். மேலும், ஏற்கனவே அதிக வறுமை நிலைகளால் பாதிக்கப்பட்டுள்ளனர். இந்த மக்கள் தங்கள் வருமானத்தை பெற இயற்கை வளங்களை நம்பியிருக்கிறார்கள் மற்றும் இந்த வளங்களை அதிகமாக பயன்படுத்துகிறார்கள். இது சுற்றுச்சூழலை மேலும் சீரழிப்பதற்கு வழிவகுக்கிறது. இதனால் வறுமை அதிகரிக்கிறது. உலக வங்கியின் கூற்றுப்படி, பாக்கித்தானை "வறுமை மற்றும் சுற்றுச்சூழல் சீரழிவின் மோசமான நிலையை நோக்கி செல்கிறது" என்று குறிப்பிடுவதற்கு வழிவகுத்தது.
# பாக்கித்தானில் சுற்றுச்சூழல் பிரச்சனை

## மாசு

பாக்கித்தானின் சுற்றுச்சூழல் பிரச்சினைகளில் காற்று மாசுபாடு ஒன்றாகும். கலப்படமற்ற குடிநீர் போதுமானதாக இல்லை. 2013 இல் ஒலி மாசுபாடு மற்றும் மாசு காரணமாக நகர்ப்புற மற்றும் கிராமப்புற மக்களின் சுகாதார சீர்கேடு அதிகரித்துள்ளது என்று உலக வங்கி தன்து அறிக்கையில் கூறியது. இந்த சுற்றுச்சூழல் கவலைகள் பாக்கித்தான் குடிமக்களுக்கு தீங்கு விளைவிப்பது மட்டுமல்லாமல் நாட்டின் பொருளாதாரத்திற்கு கடுமையான அச்சுறுத்தலையும் ஏற்படுத்துகின்றன. தொழில்மயமாக்கல், நகரமயமாக்கல் மற்றும் மோட்டார் மயமாக்கல் ஆகியவற்றின் அதிகரிப்பு தவிர்க்க முடியாமல் இந்த சிக்கலை மோசமாக்கும் என்றும் அறிக்கை கூறியுள்ளது.
# பாக்கித்தானில் சுற்றுச்சூழல் பிரச்சனை

## மாசு

### நீர் மாசுபாடு

உலக வங்கி பாக்கித்தானை நீர் பற்றாக்குறை நாடு என்று வகைப்படுத்தியுள்ளது. ஆப்கானிஸ்தானில் இருந்து நுழையும் காபூல் நதி மற்றும் சிந்து நதி, ஜீலம் நதி, செனாப் நதி, ராவி நதி, மற்றும் இந்தியாவிலிருந்து பாயும் சத்லஜ் நதி உட்பட பாக்கித்தானுக்குள் பாயும் ஏழு முக்கிய ஆறுகள் உள்ளன. இவற்றில் ரவி மற்றும் சட்லெஜ் ஆறுகள் நீரோட்டத்திற்கு எதிராக இந்தியாவிற்கு திருப்பி விடப்படுகிறது, இதற்காக 1960 ஆம் ஆண்டில் இந்தியாவும் பாகிஸ்தானும் கையெழுத்திட்ட சிந்து நீர் ஒப்பந்தத்தின் கீழ் இந்தியாவுக்கு இந்த நுகர்வு பயன்பாடு வழங்கப்பட்டது
# பாக்கித்தானில் சுற்றுச்சூழல் பிரச்சனை

## மாசு

### காற்று மாசுபாடு

காற்று மாசுபாடு பாக்கித்தான் மிக முக்கிய நகரங்களில் வளரும் சுற்றுசூழ் பிரச்சனையாக உள்ளது. உலக வங்கி அறிக்கையின்படி, "கராச்சியின் நகர்ப்புற காற்று மாசுபாடு உலகில் மிகக் கடுமையானது. இது மனித ஆரோக்கியத்திற்கும் பொருளாதாரத்திற்கும் குறிப்பிடத்தக்க சேதங்களை ஏற்படுத்துகிறது". ஆற்றலின் திறனற்ற பயன்பாடு, தினசரி பயன்படுத்தப்படும் வாகனங்களின் எண்ணிக்கையில் அதிகரிப்பு, கட்டுப்பாடற்ற தொழில்துறை கழிவுகளின் அதிகரிப்பு மற்றும் குப்பை மற்றும் நெகிழி எரிப்பு ஆகியவை நகர்ப்புறங்களில் காற்று மாசுபாட்டிற்கு அதிக பங்களிப்பு செய்துள்ளன. சமீபத்திய ஆய்வின்படி, பெரிய நகரங்களில் மாசுபாட்டின் சராசரி அளவு உலக சுகாதார அமைப்பின் வரம்புகளை விட சுமார் நான்கு மடங்கு அதிகம் என்று சிந்து சுற்றுச்சூழல் பாதுகாப்புத் துறை கூறுகிறது. இந்த உமிழ்வுகள் சுவாச நோய்கள், பார்வைத்திறன் குறைதல், தாவரங்களின் இழப்பு மற்றும் தாவரங்களின் வளர்ச்சியில் ஒரு விளைவு உள்ளிட்ட தீங்கு விளைவிக்கும்.  
காற்று மாசுபாட்டிற்கு மிகப்பெரிய பங்களிப்புகளில் ஒன்று தொழில்துறை செயல்பாடடாகும். போதிய காற்று உமிழ்வு சிகிச்சைகள் மற்றும் தொழில்துறை நடவடிக்கைகளில் ஒழுங்குமுறை கட்டுப்பாடு இல்லாதது முக்கிய நகரங்களில் சுற்றுப்புற காற்றின் தரம் மோசமடைய பங்களித்தது. கூடுதலாக, நெகிழி மற்றும் ரப்பர் உள்ளிட்ட அதிக அளவிலான திடக் கழிவுகளை பொதுமக்கள் தெரு மூலைகளில் எரிக்கும் பொதுவான நடைமுறை, நச்சு வாயுக்களை வெளியிடுகிறது. அவை அப்பகுதியில் வசிப்பவர்களுக்கு மிகவும் தீங்கு விளைவிக்கும்.
# பாக்கித்தானில் சுற்றுச்சூழல் பிரச்சனை

## பருவநிலை மாற்றம்

காலநிலை மாற்றம் பாக்கித்தானின் மக்களையும் சுற்றுச்சூழலையும் வெவ்வேறு வழிகளில் பாதித்துள்ளது. மற்ற நாடுகளுடன் ஒப்பிடும்போது பாக்கித்தான் பசுமை இல்ல வாயுவை வெளியேற்றும் அளவு குறைவாக இருந்தாலும், காலநிலை மாற்றத்தின் எதிர்மறையான தாக்கங்களால் அந்த நாடு பெரிதும் பாதிக்கப்பட்டுள்ளது. 2014-15 ஆம் ஆண்டின் பாகிஸ்தான் பொருளாதார கணக்கெடுப்பின்படி,] "தீவிரமான வானிலை நிகழ்வுகளின் அதிர்வெண் மற்றும் தீவிரத்தின் அதிகரிப்பு, மற்றும் ஒழுங்கற்ற பருவமழை போன்றவை காரணமாக அடிக்கடி ஏற்படும் கடுமையான வெள்ளம் மற்றும் வறட்சி" போன்ற காலநிலை மாற்றம் காரணமாக பாகிஸ்தான் எதிர்கொள்ளும் மிக முக்கியமான பிரச்சினைகள் ஆகும். வானிலை முறைகளில் ஏற்பட்ட மாற்றம் உள்கட்டமைப்புகளை அழித்துள்ளது. பல உயிர்களை பறித்துள்ளது மற்றும் விவசாயத் துறையில் பேரழிவு தரக்கூடிய தாக்கங்களை ஏற்படுத்தி பாகிஸ்தானின் பொருளாதாரத்தை பாதித்துள்ளது என்று கணக்கெடுப்பு முடிவு செய்தது.
# பாக்கித்தானில் சுற்றுச்சூழல் பிரச்சனை

## இயற்கை பேரழிவுகள்

பாக்கித்தானின் மாறுபட்ட நிலம் மற்றும் தட்பவெப்பநிலை காரணமாக, இது பூகம்பங்கள், வெள்ளம், சுனாமி, வறட்சி, சூறாவளி உள்ளிட்ட பல்வேறு வகையான இயற்கை பேரழிவுகளுக்கு ஆளாகிறது.
# பூட்டானில் சுற்றுச்சூழல் பிரச்சினைகள்

**பூட்டானில் சுற்றுச்சூழல் பிரச்சினைகள்** (ஆங்கிலம் : Environmental issues in Bhutan) பூட்டானில் ஏராளமான சுற்றுச்சூழல் பிரச்சினைகள் உள்ளன. பூட்டானின் மிக முக்கியமான பிரச்சினைகளில் பாரம்பரிய விறகு சேகரிப்பு, பயிர் மற்றும் மந்தை பாதுகாப்பு மற்றும் கழிவுகளை அகற்றுவது ஆகியவை முக்கியமானவையாகும். அத்துடன் பூட்டானின் மக்கள் தொகை மற்றும் பல்லுயிர் பெருக்கத்தை அச்சுறுத்தும் தொழில்துறை மாசுபாடு, வனவிலங்கு பாதுகாப்பு மற்றும் காலநிலை மாற்றம் போன்ற பல நவீன கவலைகள் உள்ளன. நிலம் மற்றும் நீர் பயன்பாடு கிராமப்புற மற்றும் நகர்ப்புற அமைப்புகளில் சுற்றுச்சூழல் அக்கறை கொண்ட விஷயங்களாக மாறிவிட்டன. இந்த பொதுவான சிக்கல்களுக்கு மேலதிகமாக, பூட்டானின் ஒப்பீட்டளவில் நகரமயமாக்கப்பட்ட மற்றும் தொழில்மயமாக்கப்பட்ட பகுதிகளில் நிலப்பரப்பு கிடைக்கும் தன்மை மற்றும் காற்று மற்றும் ஒலி மாசுபாடு போன்றவை அதிகம் காணப்படுகின்றன. பல சந்தர்ப்பங்களில், வறிய நிலையில் இருப்பவர்களும், அரசியல் ரீதியாக குறைந்த பட்ச அதிகாரம் கொண்டவர்களும் இந்தச் சுற்றுச்சூழல் பிரச்சினைகளால் அதிகம் பாதிக்கப்பட்டுள்ளனர்.  
2011 ஆம் ஆண்டில், பூட்டான் விரைவான பொருளாதார நடவடிக்கைகளை மேற்கொண்டது. இதனால் நிலம், காற்று மற்றும் நீர் போன்ற இயற்கை வளங்களுக்கு அழுத்தம் ஏற்பட்டது. வளர்ச்சி நடவடிக்கைகள் காரணமாக நகரமயமாக்கம் அதிகரித்தல், தொழில்மயமாக்கல், சுரங்க மற்றும் குவாரி, விவசாயம் மற்றும் திடக்கழிவு மேலாண்மை திட்டங்கள் போன்றவை அதிகரித்தன. நில சீரழிவு, பல்லுயிர் மற்றும் வாழ்விட இழப்பு, அதிக எரிபொருள்-மர நுகர்வு மற்றும் மனித-வனவிலங்கு மோதல்கள் ஆகியவை பூட்டானின் சுற்றுச்சூழல் சவால்களில் சில.
# பூட்டானில் சுற்றுச்சூழல் பிரச்சினைகள்

## காற்று மாசுபாடு

2006 ஆம் ஆண்டு முதல், குறிப்பிடத்தக்க காற்று மாசுபாடு, பெரும்பாலும் இந்தியாவின் வெளி மூலங்களால் ஏற்பட்டது என்று கூறப்படுகிறது. இது பூட்டானுக்கு மேலே வளிமண்டலத்தில் பழுப்பு நிறத்தில் வெளிப்படுகிறது. இந்த காற்று மாசுபாட்டின் விளைவாக பயிர் உற்பத்தி குறைந்தது மற்றும் பொது சுகாதாரம் குறித்த கவலைகள் அதிகரித்துள்ளது. பூட்டானின் நான்கு சீமைக்காரை ஆலைகள் உள்நாட்டு காற்று மாசுபாட்டிற்கான மிகவும் பிரபலமான காரணங்களாகக் குறிப்பிடப்பட்டுள்ளன. நான்கில் மூன்று நவீன உமிழ்வு கட்டுப்பாடுகள் இல்லாமல் இயங்குகின்றன. இதிலிருந்து வெளிப்படும் தூசு காரணமாக வாழ்க்கை நிலைமைகள் மோசமாக இருகின்றன.
# பூட்டானில் சுற்றுச்சூழல் பிரச்சினைகள்

## பருவநிலை மாற்றம்

பூட்டான் இருபதாம் நூற்றாண்டின் பிற்பகுதியிலிருந்து தற்போதைய மற்றும் உடனடி காலநிலை மாற்றத்தை எதிர்கொண்டு வருகிறது. உறுதியான காலநிலை மாற்றம் பூட்டானின் பல பனிப்பாறைகளின் வெப்பமயமாதல் மற்றும் மந்தநிலை காரணமாக, பனிப்பாறை ஏரிகள் வெடித்து வெள்ளத்தின் அதிர்வெண் மற்றும் தீவிரத்தை அதிகரிக்கிறது. பூட்டான் காலநிலை மாற்றம் காரணமாக விவசாய முறைகளில் மாற்றம் கண்டது. பூட்டானில் விவசாயத்தின் நிலைத்தன்மை குறித்த கவலையைத் தூண்டுகிறது.
# பூட்டானில் சுற்றுச்சூழல் பிரச்சினைகள்

## பருவநிலை மாற்றம்

### வேளாண்மை

21 ஆம் நூற்றாண்டின் முற்பகுதியில், பூட்டானிய விவசாயிகள் முதன்முதலில் காலநிலை மாற்றத்தின் காரணமாக அதிக வெப்பநிலை விவசாய ஏற்ற இறக்கங்களை எதிர்கொண்டனர். பூட்டானில் பனிப்பாறைகள் பின்வாங்குவதால் நீடித்த பருவங்கள் மற்றும் அரிப்பு அதிகரிக்கிறது. இலையுதிர்காலத்தின் பிற்பகுதியில் ஒரு முதிர்ந்த பயிரை இரட்டை அறுவடை செய்வதை இது தடுக்கிறது. மேலும், இவ்வாறு குறைந்த மகசூல் அடுத்த கோடையில் அதிகரிக்கிறது. இந்த மாற்றங்களால் அண்டை இந்தியப் பிராந்தியங்களில் உள்ள இதே போன்ற திட்ட மகசூல் இழப்பு 10 முதல் 40 சதவிகிதம் வரை ஏற்படுகிறது. இந்த சுற்றுச்சூழல் மாற்றங்களின் விளைவாக சில பூட்டானியர்கள் தங்கள் விவசாய முறைகளில் மாற்றத்தை நாடுகிறார்கள்.
# பூட்டானில் சுற்றுச்சூழல் பிரச்சினைகள்

## நகர்ப்புற சூழல்கள்

அதிகரித்த நகரமயமாக்கல், தொழில்மயமாக்கல் மற்றும் பொருளாதார வளர்ச்சி காரணமாக பூட்டான் அதன் நகர்ப்புற சூழல்களில் சவால்களை எதிர்கொள்கிறது. 2011 ஆம் ஆண்டில், பல நகர்ப்புறங்களில் கழிவுகளை அகற்றும் முறைகள் இல்லை. குடியிருப்பாளர்கள் குப்பைகளை எரிக்கவோ, கொட்டவோ அல்லது தூக்கி எறியவோ செய்கின்றனர். 2012 ஆம் ஆண்டில் கழிவுகளை அகற்றுவது என்பது உருவாக்கப்பட்ட கழிவுகளில் 52 சதவீதத்தை அடைந்தது.
# பூட்டானில் சுற்றுச்சூழல் பிரச்சினைகள்

## நகர்ப்புற சூழல்கள்

### ஒலி மாசு

ஒலிபெருக்கிகள், மற்றும் சத்தமிடும் இயந்திரகளின் வருகையால், பூட்டானிய ஊடகங்களில் ஒலி மாசுபாடு சுற்றுச்சூழல் அக்கறையாக அடையாளம் காணப்பட்டுள்ளது. இதனால் கவனச்சிதறல் முதல் காது கேளாமை வரையிலான எதிர்மறை பிரச்சனைகள் ஏற்படுகிறது.
# பூட்டானில் சுற்றுச்சூழல் பிரச்சினைகள்

## நகர்ப்புற சூழல்கள்

### நீர் பயன்பாடு

குடியிருப்பாளர்களுக்கும் தொழில்துறையினருக்கும் இடையிலான நீர் பயன்பாட்டிற்கான போட்டி அத்துடன் வறண்டு போகும் நீர் ஆதாரங்கள், மேலும் உள் மீள்குடியேற்றம் காரணமாக புதிய கிராமங்களை உருவாக்குவதால், பலர் நீர் பற்றாக்குறையையும் எதிர்கொள்கின்றனர். கூடுதலாக, நகரமயமாக்கல் மற்றும் நில உரிமம் மாற்றங்கள் போன்றவை தலைநகர் திம்புவில் நீர் அணுகல் தொடர்பான சிக்கலான விஷயங்களைக் கொண்டுள்ளன.
# பெந்தாரா புடாயா ஜகார்த்தா

**பெந்தாரா புடாயா ஜகார்த்தா (Bentara Budaya Jakarta)** என்பது இந்தோனேசியாவின் மத்திய ஜகார்த்தாவில் உள்ள ஜலான் பால்மேரா செலட்டன் 17 என்னும் இடத்தில் அமைந்துள்ள ஒரு பண்பாட்டு நிறுவனம் ஆகும். இந்தப் பண்பாட்டு நிறுவனத்தில் ஒரு அருங்காட்சியகம் மற்றும் ஒரு கலைக்கூடம் ஆகியவை காணப்படுகின்றன. பெந்தாதா புடாயா திங்கட்கிழமை முதல் வெள்ளிக்கிழமை வரை காலை 8.00 மணி முதல் மாலை 5.00 மணி வரை திறந்திருக்கும். வார இறுதி நாட்கள் மற்றும் விடுமுறை நாட்களில் இந்த காட்சிக்கூடம் மூடப்பட்டிருக்கும், சிறப்பு கண்காட்சிகள் நடத்தப்பெறும்போது இதற்கு விதிவிலக்கு உண்டு. காட்சிக்கூடத்தை பார்வையாளர்கள் இலவசமாகக் கண்டுகளிக்கலாம். அது அவர்களுக்காக எப்போதும் திறந்திருக்கும்.
# பெந்தாரா புடாயா ஜகார்த்தா

## நிகழ்வுகள்

ஒரு பண்பாட்டு நிறுவனம் என்ற அடிப்படையில், பெந்தாரா புடாயா இந்தோனேசியாவின் பண்பாடு தொடர்பான நடவடிக்கைகள், பாரம்பரியம் முதல் நவீன இந்தோனேசிய கலைகள் வரை அனைத்திற்கும் பங்களிப்பினை செய்கிறது. இங்கு ஓவியங்கள், சிற்பங்கள் மற்றும் கிராஃபிக் கலை போன்ற நுண்கலைகளின் கண்காட்சிகள் நடத்தப்பெறுகின்றன. மேலும் நிகழ்த்து கலைகள் மற்றும் இசை நிகழ்ச்சிகள் இங்கு நடத்தப்பெறுகின்றன.
# பெந்தாரா புடாயா ஜகார்த்தா

## வரலாறு

இந்த நிறுவனம் 26 செப்டம்பர் 1982 ஆம் நாளன்று கொம்பாஸ் கிராமிடியா குழுமத்தின் நிறுவனரான ஜாகோப் ஓடாமாவால் என்பவரால் நிறுவப்பட்டது ஆகும். ஆர்வமுள்ள கலை சேகரிப்பாளரான அவர், தன்னுடைய கலைப் படைப்புகளுடன் இந்தோனேசியக் கலைஞர்களின் ஓவியங்கள், சிற்பங்கள், பழங்கால சீன மற்றும் இந்தோனேசிய மட்பாண்டங்கள் மற்றும் வேயாங் போன்ற பாரம்பரிய கைவினைப்பொருட்கள் ஆகியவை பகிர்ந்து கொள்ளப்பட வேண்டிய அவசியத்தை உணர்ந்தார்.  
பென்டாரா புடயா ஜகார்த்தா அருங்காட்சியகம் 26 ஜூன் 1986 இல் திறக்கப்பட்டது, இது யோககர்த்தாவில் பென்டாரா புடயாவின் மாதிரியாக இருந்தது. பெந்தாடாரா புடாயா நிறுவனத்தில் செவ்வியல் ஓவியங்களின் அதிக எண்ணிக்கையிலான சேகரிப்புகள் காட்சிக்கு வைக்கப்பட்டுள்ளன. இதில் ஐ குஸ்டி நியோமன் லெம்பாட், ஐ கெட்டுட் ரெஜிக், ஐ குஸ்டி கெதுட் கோபோட், ஐடா பாகஸ் மேட், அனக் அகுங் க்டே சோப்ராட், தேவா புட்டு பெடில், ஐ குஸ்டி மேட் டோகாக், நான் கேதுட் நாமா, மற்றும் ஐ வயன் ஜுஜுல். ஆகியோருடைய கலைப்பொருள்கள் அடங்கும்.
# பெந்தாரா புடாயா ஜகார்த்தா

## பீங்கான் பொருள்கள்

இங்குள்ள கலைத் தொகுப்பில் யுவான், டாங், சங், மிங் மற்றும் சிங் வம்சங்களைச் சேர்ந்த 625 பழங்கால சீன பீங்கான் பாத்திரங்கள் அடங்கும்.  
-
# சந்திரபூர்

**சந்திரபூர்** (முன்னர் சந்தா என்று அழைக்கப்பட்டது) இந்தியாவின் மகாராட்டிரம் மாநிலத்தின் சந்திரபூர் மாவட்டத்தில் உள்ள ஒரு நகரம் மற்றும் ஒரு மாநகராட்சி ஆகும். இது சந்திரபூர் மாவட்டத்தின் மாவட்ட தலைமையகம் ஆகும். சந்திரபூர் என்பது 13 ஆம் நூற்றாண்டின் கோண்டு மன்னரான காண்ட்க்யா பல்லால் சா என்பவரால் நிறுவப்பட்ட ஒரு கோட்டை நகரமாகும். இந்த நகரம் ஈராய் மற்றும் சர்பத் நதிகளின் சங்கமத்தில் அமைந்துள்ளது. நகரைச் சுற்றியுள்ள பகுதி நிலக்கரியால் நிறைந்துள்ளதால் சந்திரபூர் "கருப்பு தங்க நகரம்" என்றும் அழைக்கப்படுகிறது.
# சந்திரபூர்

## சொற்பிறப்பியல்

உள்ளூர் மக்கள் "சந்திரபூர்" என்ற பெயரை ஒரு புராணக்கதைகளுடன் தொடர்புபடுத்துகிறார்கள். திரேத யுகத்தில் ஜார்பத் அருகே நின்ற "இந்தூப்பூர்" (சந்திரனின் நகரம்) என்பதன் வழித்தோன்றலாக அறிஞர்கள் இந்த பெயரைப் பார்க்கிறார்கள். அருகிலுள்ள நிலக்கரிச் சுரங்கத்திற்குப் பிறகு சந்திரபூருக்கு "கருப்பு தங்க நகரம்" என்று செல்லப்பெயர் சூட்டப்பட்டுள்ளது.
# சந்திரபூர்

## புவியியல்

சந்திரபூர் மத்திய இந்தியாவில் மகாராஷ்டிரா மாநிலத்தின் கிழக்கு பகுதியில் 19.57 ° வடக்கு அட்சரேகை மற்றும் 79.18 ° கிழக்கு தீர்க்கரேகையில் அமைந்துள்ளது. சந்திரபூர் சராசரி கடல் மட்டத்திலிருந்து 189.90 மீட்டர் உயரத்தில் அமைந்துள்ளது. நகரின் பரப்பளவு சுமார் 70.02 கி.மீ ஆகும்.  
சந்திரபூர் நிலக்கரி நிறைந்த நிலப்பரப்பில் அமைந்துள்ளது. சந்திரபூர் ஒரு "புவியியல் அருங்காட்சியகம்" என்று அழைக்கப்படுகிறது. ஏனெனில் ஏராளமான பாறைகள் மற்றும் வணிக ரீதியாக மதிப்புமிக்க தாதுக்கள் மற்றும் புதைபடிவங்கள் உள்ளன. அத்தகைய பாறைகளின் மாதிரிகள் சுரேஷ் சோபேன் ராக் அருங்காட்சியகத்தில் சேகரிக்கப்பட்டுள்ளன.
# சந்திரபூர்

## காலநிலை

சந்திரபூர் வெப்பமான மற்றும் வறண்ட காலநிலையை கொண்டுள்ளது. திசம்பர் மிகக் குளிரான மாதமாகும். திசம்பரில் குறைந்தபட்ச சராசரி வெப்பநிலை 9&nbsp;°C ஆகவும், அதிகபட்ச சராசரி வெப்பநிலை 23.2. C ஆகவும் இருக்கும். மே மாதம் வெப்பமான மாதமாகும். மே மாதத்தில் சராசரி அதிகபட்ச வெப்பநிலை 43&nbsp;°C ஆகவும், சராசரி குறைந்தபட்ச வெப்பநிலை 28.2 C ஆகவும் காணப்படும்.  
சூன் முதல் செப்டம்பர் வரை பருவமழைக் காலமாகும். சந்திரபூரின் சராசரி ஆண்டு மழை 1249.4 மி.மீ. ஆகும்.
# சந்திரபூர்

## பொருளாதாரம்

சந்திரபூர் நிலக்கரி சுரங்கத்திற்கான மையமாகும். 2012 ஆம் ஆண்டில் சந்திரபூரைச் சுற்றி 27 நிலக்கரி சுரங்கங்கள் இருந்தன.  
சீமேந்து உற்பத்தி, காகித உற்பத்தி மற்றும் இரும்பு உலோக உற்பத்தி ஆகியவை பிற தொழில்களில் அடங்கும்.  
மகாராட்டிர மாநில மின் உற்பத்தி நிறுவனத்திற்கு சொந்தமான 3,340 மெகாவாட் மின் நிலைய வளாகமான சந்திரபூர் சூப்பர் வெப்ப மின் நிலையம் , நகரத்திலிருந்து 6 கிலோமீட்டர் (3.7 மைல்) தூரத்தில் 12,212 ஹெக்டேயர் (122.12 கி.மீ. <sup>2</sup> ) பரப்பளவில் அமைந்துள்ளது. இது மாநிலத்திற்கு 25 சதவீதத்திற்கும் அதிகமான மின்சாரத்தை வழங்குகிறது.
# சந்திரபூர்

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி சந்திரபூரின் மக்கட் தொகை 375,000 ஆகும்.
# சந்திரபூர்

## புள்ளிவிபரங்கள்

### மொழிகள்

மராத்திய மொழி சந்திரபூரில் பெரும்பான்மையான மக்களால் பேசப்படுகிறது. கோண்டி மொழி உள்ள பெரும்பாலான கோண்டு மக்களால் பேசப்படுகிறது. தெலுங்கு மொழி சந்திரபூரில் வசிக்கும் பல தெலுங்கு மக்களால் பேசப்படுகிறது.
# சந்திரபூர்

## புள்ளிவிபரங்கள்

### மதங்கள்

சந்திரபூரில் 71.84% வீதமானோர் இந்துக்கள் ஆவார்கள். 15.64% வீதமானோர் பௌத்தர்களும், 10.07% வீதமானோர் முஸ்லிம்களும், 0.94% வீதமானோர் கிறிஸ்தவர்களும் ஆவார்கள் ; 0.54% வீதமானோர் பேர் சமண மதத்தைப் பின்பற்றுகிறார்கள். 0.44% வீதமானோர் சீக்கியர்கள். 0.47% வீதமானோர் பிற மதங்களைப் பின்பற்றுகிறார்கள். 0.05% வீதமானோர் குறிப்பிட்ட மதத்துடன் அடையாளம் காணப்படவில்லை.
# சீனாவில் சுற்றுச்சூழல் பிரச்சனை

**சீனாவில் சுற்றுச்சூழல் பிரச்சினைகள்** ஏராளமாக உள்ளன, இது நாட்டின் உயிர் இயற்பியல் சூழலையும் மனித ஆரோக்கியத்தையும் கடுமையாக பாதிக்கிறது. விரைவான தொழில்மயமாக்கல், அத்துடன் சுற்றுச்சூழல் மேற்பார்வை ஆகியவை இந்த சிக்கல்களுக்கு முக்கிய பங்களிப்பாகும். சீன அரசாங்கம் சிக்கல்களை ஒப்புக் கொண்டு பல்வேறு பணிகளைச் செய்துள்ளது, இதன் விளைவாக சில மேம்பாடுகள் ஏற்பட்டன, ஆனால் இது போதுமானதாக இல்லை என்று விமர்சிக்கப்பட்டுள்ளன. சமீபத்திய ஆண்டுகளில், சுற்றுச்சூழலுக்கு தீங்கு விளைவிப்பதாகக் கருதப்படும் அரசாங்க முடிவுகளுக்கு எதிராக குடிமக்களின் செயல்பாடு அதிகரித்துள்ளது, மற்றும் சீன பொதுவுடைமைக் கட்சியைச் சேர்ந்த ஓய்வுபெற்ற அதிகாரி ஒருவர் 2012 ஆம் ஆண்டில் 50,000 க்கும் மேற்பட்ட சுற்றுச்சூழல் எதிர்ப்புக்களைக் சீனாவில் கண்டதாக அறிக்கை அளித்துள்ளார்.
# சீனாவில் சுற்றுச்சூழல் பிரச்சனை

## சுற்றுச்சூழல் கொள்கை

அமெரிக்க முன்னேற்றத்திற்கான மையம் சீனாவின் சுற்றுச்சூழல் கொள்கையை 1970 க்கு முன்னர் அமெரிக்காவின் கொள்கைக்கு ஒத்ததாக விவரித்துள்ளது. அதாவது, மத்திய அரசு மிகவும் கடுமையான விதிமுறைகளை உருவாக்கியுள்ளது, ஆனால் உண்மையான கண்காணிப்பு மற்றும் அமலாக்கம் பெரும்பாலும் பொருளாதார வளர்ச்சியில் அதிக அக்கறை கொண்ட உள்ளூர் அரசாங்கங்களால் மேற்கொள்ளப்படுவதில்லை. மேலும், சீனாவின் ஜனநாயக விரோத ஆட்சியின் கட்டுப்பாடு காரணமாக, வழகறிஞர்கள், ஊடகவியலாளர்கள் மற்றும் அரசு சாரா நிறுவனங்கள் போன்ற அரசு சாரா சக்திகளின் சுற்றுச்சூழல் பணிகள் கடுமையாக தடைபட்டுள்ளன. மாசுபாட்டை எதிர்த்துப் போராடுவதற்கும், நாட்டில் சுற்றுச்சூழல் பாதிப்புகளை மாற்றுவதற்கும் 2014 ஆம் ஆண்டில் சீனா தனது பாதுகாப்புச் சட்டங்களைத் திருத்தியது.
# சீனாவில் சுற்றுச்சூழல் பிரச்சனை

## சிக்கல்கள்

### நீர் வளங்கள்

சீனாவின் நீர்வளம் கடுமையான நீர் அளவு பற்றாக்குறை மற்றும் கடுமையான நீர் தர மாசுபாடு ஆகியவற்றால் பாதிக்கப்படுகிறது. அதிகரித்து வரும் மக்கள் தொகை மற்றும் விரைவான பொருளாதார வளர்ச்சி மற்றும் சுற்றுச்சூழல் மேற்பார்வை ஆகியவை நீர் தேவை மற்றும் மாசுபாட்டை அதிகரித்துள்ளன. நீர் உள்கட்டமைப்பை விரைவாக உருவாக்குதல் மற்றும் அதிகரித்த ஒழுங்குமுறை மற்றும் பல தொழில்நுட்ப தீர்வுகளை ஆராய்வது போன்ற நடவடிக்கைகளால் சீனா பதிலளித்துள்ளது. அதன் நிலக்கரி எரி மின் நிலையங்களின் நீர் பயன்பாடு வட சீனாவை வறட்சியாக்கி வருகிறது. 2014 ஆம் ஆண்டில் சீன அரசாங்கத்தின் கூற்றுப்படி, 59.6% நிலத்தடி நீர் தளங்கள் மோசமானவை அல்லது மிகவும் மோசமான தரம் வாய்ந்தவை.
# சீனாவில் சுற்றுச்சூழல் பிரச்சனை

## சிக்கல்கள்

### காடழிப்பு

சீனாவின் வனப்பகுதி 21.15% மட்டுமே என்றாலும் உலகில் மிகப்பெரிய வனப்பகுதிகளில் சில பகுதிகள் உள்ளது, இது வன பாதுகாப்பு முயற்சிகளுக்கு ஒரு முக்கிய இலக்காக அமைகிறது. 2001 ஆம் ஆண்டில், ஐக்கிய நாடுகளின் சுற்றுச்சூழல் திட்டம் (யுஎன்இபி) சீனாவை மிகவும் "மூடிய காடு", , பழைய வளர்ச்சி காடு அல்லது இயற்கையாகவே மீண்டும் வளர்க்கப்பட்ட காடுகளைக் கொண்ட முதல் 15 நாடுகளில் பட்டியலிட்டது. சீனாவின் நிலப்பரப்பில் 12% அல்லது 111 மில்லியன் ஹெக்டேருக்கு மேல் மூடிய காடு. 2011 ஆம் ஆண்டில், காடுகள் பாதுகாப்பிற்கான அமைப்பு தென்மேற்கு சிச்சுவான் காடுகளை உலகின் மிகவும் அச்சுறுத்தலான பத்து வனப்பகுதிகளில் ஒன்றாக பட்டியலிட்டது.  
சீன அரசாங்க வலைத்தளத்தின்படி, தாவரங்கள் பாதுகாப்பு, பண்ணை மானியங்கள் மற்றும் விவசாய நிலங்களை காடுகளாக மாற்றுவதற்காக மத்திய அரசு 1998 மற்றும் 2001 க்கு இடையில் 40 பில்லியன் யுவானுக்கு மேல் முதலீடு செய்தது. 1999 மற்றும் 2002 க்கு இடையில், சீனா 7.7 மில்லியன் ஹெக்டேர் விவசாய நிலங்களை காடாக மாற்றியது.
# சீனாவில் சுற்றுச்சூழல் பிரச்சனை

## சிக்கல்கள்

### மக்கள் தொகை

சீனா தற்போது உலகின் மிகப்பெரிய மக்கள்தொகையைக் கொண்டுள்ளது, ஆனால் ஒரு குழந்தைக் கொள்கையின் காரணமாக மக்கள் தொகை வளர்ச்சி மிகவும் மெதுவாக உள்ளது. சுற்றுச்சூழல் பிரச்சினைகள் சீனாவில் வாழும் மக்களை எதிர்மறையாக பாதிக்கின்றன. தொழிற்சாலைகளில் இருந்து கழிவுகள் வெளியேறுவதால், சீனாவில் புற்றுநோயால் பாதிக்கப்பட்டவர்களின் எண்ணிக்கை அதிகரித்துள்ளது. நுரையீரல் புற்றுநோயானது புற்றுநோயின் மிகவும் பொதுவான வடிவமாகும், இது மக்களை பாதிக்கிறது. 2015 ஆம் ஆண்டில், நாட்டில் 4.3 மில்லியனுக்கும் அதிகமான புதிய புற்றுநோய்கள் இருந்தன, மேலும் 2.8 மில்லியனுக்கும் அதிகமான மக்கள் இந்த நோயால் இறந்தனர்.
# மேலவளவு படுகொலைகள்

**மேலவளவு படுகொலைகள்** என்பது மேலவளவு ஊராட்சித் தலைவர் முருகேசன் மற்றும் பட்டியலினத்தைச் சேர்ந்த மக்கள், 1997 ஆம் ஆண்டு ஜூன் 30 படுகொலை செய்யப்பட்டதைக் குறிக்கிறது. 1997ம் ஆண்டு மதுரை மாவட்டம் மேலவளவு கிராமத்தைச் சேர்ந்த முருகேசன் மற்றும் 6 பேர்கள் ஊராட்சிமன்றத் தலைவர் பதவிக்கு போட்டியிட்டு வெற்றி பெற்றதற்காக 30 சூன் 1997 அன்று கொலை செய்யப்பட்டனர்.
கொலையாளிகளை கைது செய்ய வலியுறத்தி விடுதலைச்சிறுத்தைகள் கட்சியின் சார்பில் முதன் முதலாக மதுரையில் போராட்டம் நடைபெற்றது பின்பு மேலூரில் போராட்டம் நடைபெற்றது.  
அதன்பிறகு தமிழகமே திரும்பி பார்க்க கூடிய வகையில் சென்னையில் மாபெரும் பேரணி நடை பெற்றது.அதன்பிறகு தான் மேலவளவு படுகொலை அனைவருக்கும தெரியவந்தது.  
விடுதலைச்சிறுத்தைகளின் தொடர்பான போராட்டமும்,சட்டரீதியான போராட்டத்தின் விளைவாக கொலையாளிகள் கைதுசெய்யப்பட்டு சிறையில் அடைக்கப்பட்டனர்.  
அவர்களின் நினைவாக மேலவளவில் விடுதலைச்சிறுத்தைகள் கட்சி<nowiki/>யின் சார்பில் விடுதலைக்களம் என்கிற பெயரில் நினைவிடம் அமைக்கப்பட்டு தொல்.திருமாவளவன் அவர்களால் 30 ஆகஸ்ட் 2000 ஆண்டு திறந்து வைக்கப்பட்டது.  
ஆண்டுதோறும் சூன் -30 அன்று தொல்.திருமாவளவன் அவர்கள் தலைமையில் பல்லாயிரக்கணக்கான மக்கள் அமைதியான முறையிலும் அறவழியிலும் அஞ்சலி செலுத்துகின்றனர்.மேலவளவு போராளிகளுக்கு தொல்.திருமாவளவன் அஞ்சலி
# மேலவளவு படுகொலைகள்

## பின்னணி

மதுரை மாவட்டம், மேலூர் அருகிலுள்ள மேலவளவு ஊராட்சி 1996இல் பட்டியல் சாதியினருக்கு ஒதுக்கீடு செய்யப்பட்டது. ஆனால் பறையர்கள் எவரும் ஊராட்சி மன்ற தலைவர் தேர்தலில் போட்டியிடக்கூடாது என உயர் சாதியினரால் மிரட்டப்பட்டனர். இதனைத் தொடர்ந்து அக்டோபர் 09, 1996 மற்றும் திசம்பர் 28, 1996 ஆகிய தேதிகளில் தேர்தல் நடத்த முடியாத நிலைமை ஏற்பட்டு திசம்பர் 31, 1996 அன்று தேர்தல் நடைபெற்றது. இதில் முருகேசன் வெற்றி பெற்றார். மேலும் தனக்கும், தான் சார்ந்தவர்களுக்கும் பாதுகாப்பு வழங்க வேண்டும் என மாவட்ட ஆட்சியர் மற்றும் தமிழக அரசுக்கு கோரிக்கை வைத்தனர். இந்நிலையில் 1997 ஆம் ஆண்டு சூன் 30 அன்று மேலவளவு ஊராட்சித் தலைவர் முருகேசன் மற்றும் தலித் மக்கள் மாவட்ட ஆட்சியர் அலுவலகம் சென்றுவிட்டு, பேருந்தில் திரும்பும்போது படுகொலை செய்யப்பட்டனர்.
# மேலவளவு படுகொலைகள்

## கொலை செயப்பட்டவர்கள் விபரம்

ஊராட்சி மன்றத் தலைவர் முருகேசன், துணைத் தலைவர் மூக்கன், ராஜா, செல்லத்துரை, சேவகமூர்த்தி, பூபதி, சௌந்தரராஜன் ஆகியோர் படுகொலை செய்யப்பட்டனர். முருகேசன் தலை துண்டிக்கப்பட்டு, அரை கிலோமீட்டர் தொலைவில் உள்ள கிணற்றில் வீசி எறியப்பட்டது.
# மேலவளவு படுகொலைகள்

## வழக்கு

இவ்வழக்கு கிரிமினல் வழக்காக விசாரிக்கப்பட்டதே தவிர வன்கொடுமைத் தடுப்புச் சட்டத்தின் கீழ் விசாரிக்கப்படவில்லை. இவ்வழக்கின் தீர்ப்பு 26 ஜூலை, 2001 அன்று கொடுக்கப்பட்டது. அதன்படி வழக்கில் 17 பேருக்கு ஆயுள் தண்டனை விதிக்கப்பட்டது. மீதமுள்ள 14 பேரில் ஒருவர் உயிரிழந்த நிலையில், எம். ஜி. ஆர் நூற்றாண்டு விழாவை முன்னிட்டு மீதமுள்ள 13 பேர் அதிமுக ஆட்சிக்காலத்தில் 2019இல் விடுதலை செய்யப்பட்டனர்.
# மேலவளவு படுகொலைகள்

## வழக்கு

### நீதிமன்ற தலையீடு

குற்றவாளிகளின் விடுதலை செய்ய பிரப்பிக்கப்பட்ட, அரசாணை நகலை வழங்கக்கோரி மூத்த வழக்கறிஞர் ஒருவர் உயர்நீதிமன்ற மதுரைக் கிளையில் மனு தாக்கல் செய்தார். அந்த மனுவை விசாரித்த நீதிபதிகள் வைத்தியநாதன், ஆனந்த் வெங்கடேஷ் ஆகியோர் 13 பேர் விடுதலை தொடர்பான அரசாணையை தாக்கல் செய்ய வேண்டும் என்றும், இந்த வழக்கு தொடர்பான அதிகாரிகளை நேரில் ஆஜராகவும் உத்தரவிட்டனர். இந்நிலையில் இந்த வழக்கு நீதிபதிகள் வைத்தியநாதன், ஆனந்த வெங்கடேஷ் அமர்வு முன்பு 20 நவம்பர், 2019 அன்று விசாரணைக்கு வந்தது. சிறைத்துறை டி.ஐ.ஜி, எஸ்.பி. மற்றும் அதிகாரிகள் ஆஜராகினர். சிறைத்துறை அதிகாரிகள், 13 பேர் விடுவிக்கப்பட்ட அரசாணையை தாக்கல் செய்தனர். அப்போது நீதிபதிகள், கொலை வழக்கில் கைதானவர்களின் தண்டனையை உச்ச நீதிமன்றம் உறுதிப்படுத்தியுள்ள நிலையில், தமிழக அரசு ஒரு அரசாணை மூலம் விடுவித்துள்ளது அதிர்ச்சியளிக்கிறது எனக் கூறினர். கொலை வழக்கில் தண்டிக்கப்பட்டுள்ள நிலையிலும், வன்கொடுமை தடுப்புச் சட்டத்தில் இருந்து விடுவிக்கப்பட்டுள்ளனர். இதனை எதிர்த்து தமிழக அரசு மேல் முறையீடு செய்யாதது ஏன் என்று கேள்வி எழுப்பினர். தற்போது வழக்கில் விடுவிக்கப்பட்ட 13 பேரும் மீண்டும் எதிர்மனுதாரராக சேர்க்க சென்னை உயர் நீதிமன்றத்தின் மதுரை கிளை ஆணையிட்டுள்ளது.
# மேலவளவு படுகொலைகள்

## வழக்கு

### அரசியல் கட்சிகள் மற்றும் இயக்கங்களின் கருத்துகள்

- விடுதலைச் சிறுத்தைகள் மற்றும் மார்க்சிஸ்ட் கம்யூனிஸ்ட் கட்சி இந்த விடுதலையை எதிர்த்து கருத்து தெரிவித்தன.
- மேலவளவு கொலைக் குற்றவாளிகள் விடுதலை செய்யப்பட்டதற்கு எதிர்ப்புத் தெரிவித்து தமிழ்நாடு தீண்டாமை ஒழிப்பு முன்னணியினர் மதுரையில் ஆர்ப்பாட்டம் நடத்த கடைசி நேரத்தில் அனுமதி மறுத்து காவல் துறையினர் அவர்களை 22 நவம்பர் , 2019 இல் கைது செய்தனர்.